Komisjoni määrus (EÜ) nr 563/2002,

2. aprill 2002,

millega muudetakse määrust (EÜ) nr 466/2001, millega sätestatakse teatavate saasteainete piirnormid toiduainetes

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 8. veebruari 1993. aasta määrust (EMÜ) nr 315/93, millega sätestatakse ühenduse menetlused toidus sisalduvate saasteainete suhtes, [1] eriti selle artikli 2 lõiget 3,

ning arvestades järgmist:

(1) Määrusega (EMÜ) nr 315/93 nähakse ette, et rahva tervise kaitsmiseks tuleb sätestada teatavate saasteainete piirnormid toiduainetes.

(2) Alates 5. aprillist 2002 rakendatakse komisjoni määrust (EÜ) nr 466/2001 [2] (viimati muudetud määrusega (EÜ) nr 472/2002) [3], millega asendatakse komisjoni 31. jaanuari 1997. aasta määrus (EÜ) nr 194/97, milles sätestatakse teatavate saasteainete piirnormid toiduainetes, [4] muudetud määrusega (EÜ) nr 864/1999, [5] milles sätestatakse eelkõige nitraatide piirnormid aedsalatis ja aedspinatis.

(3) Liikmesriigid peavad teatama omapoolse jälgimise tulemustest ja aru andma võetud meetmetest ning edusammudest seoses heade põllumajandustavade rakendamisega nitraatide sisalduse vähendamiseks. Kasutades seda teavet, vaatab komisjon enne 1. jaanuari 2002 ja edaspidi iga kolme aasta järel läbi nitraatide piirnormid aedsalatis ja aedspinatis, selleks et neid piirnorme vähendada.

(4) Liikmesriikidelt saadud iga-aastased jälgimisandmed näitavad, et nitraatide sisaldus aedsalatis väheneb. Madalam sisaldus teatavates aedsalati kategooriates on kergesti saavutatav heade tootmistavade järgimisega. Kuigi üldsuuna kohaselt nitraatide sisaldus aedsalatis väheneb, on mõnede regioonide puhul teatatud, et nitraatide sisaldus on sageli suurem kui määruse (EÜ) nr 466/2001 lisas sätestatud piirnormid. Aedspinati puhul selget nitraatide sisalduse vähenemist ei ilmne. Mõnedel liikmesriikidel on vaja kasutada kehtestatud üleminekuaega selleks, et lubada viia siseturule nende territooriumil kasvatatud ning sealsamas tarbimiseks mõeldud aedsalatit ja/või aedspinatit. Aedsalati puhul peaks see üleminekuaeg olema piiratud, kuid aedspinati puhul ei ole lõpptähtaeg veel kindlaks määratud.

(5) Sellest tulenevalt tuleks muuta määrust (EÜ) nr 466/2001.

(6) Käesoleva määrusega ettenähtud meetmed on kooskõlas alalise toiduahela ja loomade tervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 466/2001 muudetakse järgmiselt.

1. Artikli 3 lõige 1 asendatakse järgmisega:

"1. Liikmesriigid võivad põhjendatud juhtudel anda üleminekuajaks loa nende territooriumil kasvatatud ja sealsamas tarbimiseks mõeldud ning lisa punktides 1.1, 1.3 ja 1.4 kehtestatud piirnormidest suurema nitraadisisaldusega värske aedsalati ja värske aedspinati turuleviimiseks tingimusel, et järkjärguliseks käesoleva määrusega ettenähtud piirnormideni jõudmiseks järgitakse häid põllumajandustavasid.

Üleminekuaeg:

a) lõpeb aedsalati puhul 1. jaanuaril 2005;

b) vaadatakse aedspinati puhul uuesti läbi hiljemalt 1. jaanuaril 2005.

Liikmesriigid teatavad teistele liikmesriikidele ja komisjonile esimese lõigu rakendamiseks võetud meetmetest igal aastal."

2. I lisa 1. jagu asendatakse käesoleva määruse lisas esitatud tekstiga.

Artikkel 2

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 2. aprill 2002

Komisjoni nimel

komisjoni liige

David Byrne

[1] EÜT L 37, 13.2.1993, lk 1.

[2] EÜT L 77, 16.3.2001, lk 1.

[3] EÜT L 75, 16.3.2002, lk 18.

[4] EÜT L 31, 1.2.1997, lk 48.

[5] EÜT L 108, 27.4.1999, lk 16.

--------------------------------------------------

LISA

Määruse (EÜ) nr 466/2001 I lisa 1. jagu asendatakse järgmisega:

"Toode | Piirnorm (mg NO3/kg) | Proovivõtumeetod | Standardanalüüsimeetod |

| |

1.1. Värskeaedspinat (Spinacia oleracea) | Koristatud 1. novembrist 31. märtsini | 3000 | Komisjoni direktiiv 79/700/EMÜ |

Koristatud 1. aprillist 31. oktoobrini | 2500 | |

1.2Konserveeritud, sügavkülmutatud või külmutatud aedspinat | | 2000 | Direktiiv 79/700/EMÜ | |

1.3Värske aedsalat (Lactuca sativa L.) (katmikalal ja avamaal kasvatatud aedsalat), v.a punktis 1.4 nimetatud salat | Koristatud 1. oktoobrist 31. märtsini | | Direktiiv 79/700/EMÜ. Laboriproovis on siiski vähemalt 10 ühikut | |

— katmikalal kasvatatud aedsalat | 4500 | |

— avamaal kasvatatud aedsalat | 4000 | |

Koristatud 1. aprillist 30. septembrini | | |

— katmikalal kasvatatud aedsalat | 3500 | |

— avamaal kasvatatud aedsalat | 2500 | |

1.4. Jääsalat | — katmikalal kasvatatud aedsalat | 2500 | Direktiiv 79/700/EMÜ. Laboriproovis on siiski vähemalt 10 ühikut | |

— avamaal kasvatatud aedsalat | 2000 | |

1.1. Värskeaedspinat (Spinacia oleracea) | Koristatud 1. novembrist 31. märtsini | 3000 | Komisjoni direktiiv 79/700/EMÜ |

Koristatud 1. aprillist 31. oktoobrini | 2500 |

1.2 Konserveeritud, sügavkülmutatud või külmutatud aedspinat

| | 2000 | Direktiiv 79/700/EMÜ |

1.3 Värske aedsalat (Lactuca sativa L.) (katmikalal ja avamaal kasvatatud aedsalat), v.a punktis 1.4 nimetatud salat

| Koristatud 1. oktoobrist 31. märtsini | | Direktiiv 79/700/EMÜ. Laboriproovis on siiski vähemalt 10 ühikut |

— katmikalal kasvatatud aedsalat | 4500 |

— avamaal kasvatatud aedsalat | 4000 |

Koristatud 1. aprillist 30. septembrini |

— katmikalal kasvatatud aedsalat | 3500 |

— avamaal kasvatatud aedsalat | 2500 |

1.4. Jääsalat | — katmikalal kasvatatud aedsalat | 2500 | Direktiiv 79/700/EMÜ. Laboriproovis on siiski vähemalt 10 ühikut |

— avamaal kasvatatud aedsalat | 2000" |

--------------------------------------------------